Փոխարէնը, նախագահաի նոր մարտավարութիւնը ոգեւորել է նրա թիմակիցներին, որոնց կարծիքով, Ռոհանիի պասիւութիւնը բարեփոխական ընտրազանգւածի պասիւութեան պատճառն էր դարձել. «Հեռուստաբանավէճերի ժամանակ Ռոհանին փորձում էր խուսափել մրցակիցների հետ լեզւակռւից: Նա հիմնականում պաշտպանւում էր, եւ հէնց դա էլ նրա կողմնակիցների կրաւորական կեցւածքի պատճառն էր դարձել, որի արդիւնքում նրանք յայտնւել էին մրցակից ճամբարի նախընտրական ակտիւութեան դիտորդի կարգավիճակում»,- գրում է Ռոհանիի նախընտական քարոզարշաւում առանցքային դերակատարութիւն ունեցող «asriran.com» լրատւական-վերլուծական կայքը` յաւելելով, որ նա արդէն անցել է ակտիւ գործի՝ մրցակից ճամբարին ստիպելով պատասխանել անցեալի գործուէնութեան, իր դէմ ծաւալած հակաքարոզչութեան, դաւանած գաղափարների իրական պատկերի, չհիմանւորւած ու պոպուլիստական բնոյթի արտայայտութիւնների ու նախընտրական խոստումների համար, եւ հէնց սա էլ բարեփոխական ընտրազանգւածի ակտիւութեան պատճառն է դարձել: